গুয়াহাটিতেও ভরাডুবির অপেক্ষায় টিম ইন্ডিয়া!

ওয়েব ডেস্ক : অসহায় অবস্থা ভারতীয় দলের। দ্বিতীয় ইনিংস শেষে টিম ইন্ডিয়াকে ৫৪৯ রানের বিরাট লক্ষ্য দিল দক্ষিণ আফ্রিকা (South Africa)। সেই বিশাল রান তাড়া করতে গিয়ে ইতিম্যেই মাত্র ২৭ রানে ২ উইকেট পড়ে গিয়েছে টিম ইন্ডিয়ার (Team India)। আউট হয়ে প্যাবিলিয়নে ফিরেছেন যশস্বী জয়সওয়াল (Yashasvi Jaiswal) ও কেএল রাহুল (KL Rahul)। বাকি এখনও ৫২২ রান। ফলে এই ম্যাচ জেতা ভারতের পক্ষে প্রায় অসম্ভব। ফলে এখন প্রশ্ন উঠছে, ভারত কি এই ম্যাচ ড্র করতে পারবে? না ঘরের মাঠেই হোয়াইটওয়াশ হতে হবে টিম ইন্ডিয়াকে?

যশস্বী জয়সওয়াল (১৩) ও কেএল রাহুল (৬) প্যাবিলিয়নে ফিরলেও, ক্রিজে রয়েছেন সাই সুদর্শন (Sai Sudharsan) (২*) ও কুলদীপ যাদব (Kuldeep Yadav) (৪*)। মূলত কুলদীপকে নামানো হয়েছে নাইট ওয়াচম্যাচ হিসাবে। তবে পঞ্চম দিনের সকালে বড় পরীক্ষার সম্মুখীত হতে হবে তাঁদেরকে। অন্যদিকে যেখানে বল টার্ন করেও উইকেট পেলেন না কুলদীপ। সেখানে একহাত বল টার্ন করে কেএল রাহুলের উইকেট তুলে সাইমন হার্মার।

আরও খবর : গুয়াহাটিতে ৫০০-র বেশি লিড বাভুমাদের, চুনকামের অপেক্ষায় ভারত!

এই পিচে টার্ন পেয়েছেন ভারতীয় স্পিনাররাও। কিন্তু সেগুলিকে সুইপ-রিভার্স সুইপ করে খেলে নিয়েছেন ত্রিস্তান স্টাবসরা। যার ফলে দ্বিতীয় ইনিংসে ৫ উইকেট হারিয়ে অনায়াসে ২৬০ রান তুলে নেয় দক্ষিণ আফ্রিকা। ৫০০ রানের লিডের পর অনেকে মনে করছিলেন, হয়তো ডিক্লেয়ার দিতে দেরি করছেন অধিনায়ক টেম্বা বাভুমা। কিন্তু ভারতীয় দুই ওপেনারের আউট হওয়াতেই বাভুমা বুঝিয়ে দিলেন তিনি সিদ্ধান্ত নিতে কোনও রকমের ভুল করেননি। অন্যদিকে, শেষ দিনে ৯০ ওভার খেলতে হবে ভারতকে (India)। জেতা সম্ভব নয়। বড়জোর ম্যাচ ড্র করতে পারবে ভারত। এখন দেখার বিষয় সেটাও ভাররতীয় আদৌ করতে পারে কি না।

এই সিরিজ হারলে ফের ভারতের (India) কাছে লজ্জার হার হবে। কারণ, ঘরের মাঠেই এর আগে ২০২৪ সালে নিউজিল্যান্ডের কাছে সিরিজ হেরেছিল ভারত। বছর ঘুরতেই সেই সম্ভাবনা আবার তৈরি হয়েছে দক্ষিণ আফ্রিকার বিরুদ্ধে। তারও আগে ১৯৯৯-২০০০ সালে দেশের মাটিতেই দক্ষিণ আফ্রিকার বিরুদ্ধে সিরিজ হারতে হয়েছিল ভারতকে। দুই দশক পরে প্রোটিয়াদের বিরুদ্ধে ফের সিরিজ হারার মুখে টিম ইন্ডিয়া।